महिला ने पुल से लगा दी छलांग, फिर NDRF की टीम ने यूं बचाई जान...देखें Video  
महिला ने पुल से लगा दी छलांग
एनडीआरएफ की टीम ने बचाई जान
महिला वाराणसी की रहने वाली बताई जा रहा है
गाजीपुर की तहसील के गांव सिरोना में गोमती नदी में एक 29 वर्षीया महिला ने गुरुवार की सुबह पुल से छलांग लगा दी और नदी में डूबने लगी. सूचना मिलते ही एनडीआरएफ (NDRF) की एक 15 सदस्यीय टीम ने त्वरित कार्यवाही करते हुए रेस्क्यू बोट की सहायता से घटनास्थल पर पहुंचकर महिला की जान बचाई. नदी में अत्यंत तेज बहाव के कारण महिला तेजी से बहकर दूर जा रही थी, जिसे बचाने के लिए एनडीआरएफ के जवानों ने बिना अपनी जान की परवाह करते हुए गहरे पानी में छलांग लगा दी और महिला की जान बचाई.

Heroic work of NDRF who saved a lady while she was drowning in gomati river near Gazipur, UP.@NDRFHQ@UPGovt@myogiadityanathpic.twitter.com/OXx1n2JOrm

महिला की पहचान ललिता देवी देवी पत्नी अरविन्द कुमार, निवासी रजवारी, जिला वाराणसी के तौर पर हुई है. उक्त बचाव अभियान में एनडीआरएफ (NDRF) के जवानों ने बिजली की तेजी से कार्यवाही करते हुए नदी के गहरे पानी से महिला को बाहर निकाला और नाव में ही आवश्यक प्राथमिक उपचार देते हुए उसकी स्थिति को सामान्य किया. महिला के सामान्य होने पर उसे स्थानीय पुलिस को सौंप दिया गया है. 
एनडीआरएफ (NDRF) टीम की त्वरित कार्यवाही और महिला की जान बचने के लिए स्थानीय प्रशासन और परिवार के लोगों ने एनडीआरएफ (NDRF) टीम का आभार व्यक्त किया और उन्हें धन्यवाद दिया.